**Národná rada Slovenskej republiky**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Návrh*

# Zákon

z ... 2023,

**ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 143/2002 Z. z., zákona č. 411/2002 Z. z., zákona č. 465/2002
Z. z., zákona č. 139/2003 Z. z., zákona č. 453/2003 Z. z., zákona č. 523/2003 Z. z., zákona č. 215/2004 Z. z., zákona č. 351/2004 Z. z., zákona č. 405/2004 Z. z., zákona č. 585/2004
Z. z., zákona č. 654/2004 Z. z., zákona č. 78/2005 Z. z., zákona č. 172/2005 Z. z., zákona
č. 474/2005 Z. z., zákona č. 231/2006 Z. z., zákona č. 678/2006 Z. z., zákona č. 103/2007
Z. z., zákona č. 218/2007 Z. z., zákona č. 456/2007 Z. z., zákona č. 568/2007 Z. z., zákona č. 617/2007 Z. z., zákona č. 165/2008 Z. z., zákona č. 408/2008 Z. z., zákona č. 583/2008
Z. z., zákona č. 70/2009 Z. z., zákona č. 165/2009 Z. z., zákona č. 400/2009 Z. z., zákona
č. 403/2009 Z. z., zákona č. 505/2009 Z. z., zákona č. 557/2009 Z. z., zákona č. 570/2009
Z. z., zákona č. 37/2010 Z. z., zákona č. 372/2010 Z. z., zákona č. 403/2010 Z. z., zákona č. 547/2010 Z. z., zákona č. 392/2011 Z. z., zákona č. 287/2012 Z. z., zákona č. 60/2013 Z. z., zákona č. 311/2013 Z. z., zákona č. 313/2013 Z. z., zákona č. 335/2014 Z. z., zákona č. 172/2015 Z. z., zákona č. 339/2015 Z. z., zákona č. 358/2015 Z. z., zákona č. 392/2015 Z. z., zákona č. 171/2016 Z. z., zákona č. 272/2016 Z. z., zákona č. 378/2016 Z. z., zákona č. 138/2017 Z. z., zákona č. 238/2017 Z. z., zákona č. 112/2018 Z. z., zákona č. 313/2018 Z. z., zákona č. 30/2019 Z. z., zákona č. 134/2020 Z. z., zákona č. 72/2021 Z. z., zákona č. 187/2021 Z. z., zákona č. 368/2021 Z. z., zákona č. 395/2021 Z. z., zákona č. 55/2022 Z. z., zákona č. 137/2022 Z. z., zákona č. 172/2022 Z. z., zákona č. 207/2022 Z. z., zákona č. 222/2022 Z. z., zákona č. 334/2022 Z. z., zákona č. 345/2022 Z. z., zákona č. 429/2022 Z. z., zákona č. 494/2022 Z. z. a zákona č. 497/2022 Z. z. sa mení a dopĺňa takto:

1. V § 3 písmeno l) znie:

„l) Ministerstvo školstva, vedy a výskumu Slovenskej republiky,“.

1. § 3 sa dopĺňa písmenom o), ktoré znie:

„o) Ministerstvo cestovného ruchu a športu Slovenskej republiky.“.

1. V § 4 ods. 3 sa vypúšťa tretia veta.
2. V § 8 sa vypúšťa písmeno m).

Doterajšie písmená n) až p) sa označujú ako písmená m) až o).

1. V nadpise § 17 a úvodnej vete sa slová „vedy, výskumu a športu“ nahrádzajú slovami „vedy a výskumu“ a v písmene e) sa vypúšťajú slová „a šport“.
2. Za § 19 sa vkladá § 20, ktorý vrátane nadpisu znie:

„**§ 20**

**Ministerstvo cestovného ruchu a športu Slovenskej republiky**

Ministerstvo cestovného ruchu a športu Slovenskej republiky je ústredným orgánom štátnej správy pre

a) cestovný ruch,

b) propagáciu a prezentáciu produktov slovenského cestovného ruchu v zahraničí,

c) šport,

d) štátnu starostlivosť o športovú reprezentáciu Slovenskej republiky.“.

1. Za § 40am sa vkladajú § 40an a 40ao, ktoré znejú:

„§ 40an

(1) Pôsobnosť Ministerstva dopravy Slovenskej republiky v oblasti cestovného ruchu podľa doterajších všeobecne záväzných právnych predpisov prechádza na Ministerstvo cestovného ruchu a športu Slovenskej republiky.

(2) Ak sa v doterajších právnych predpisoch používa pre oblasť podľa odseku 1 pojem „Ministerstvo dopravy Slovenskej republiky“ vo všetkých gramatických tvaroch, rozumie sa tým „Ministerstvo cestovného ruchu a športu Slovenskej republiky“ v príslušnom gramatickom tvare. Ak sa v doterajších právnych predpisoch používa pre oblasť podľa odseku 1 pojem „minister dopravy Slovenskej republiky“ vo všetkých gramatických tvaroch, rozumie sa tým „minister cestovného ruchu a športu Slovenskej republiky“ v príslušnom gramatickom tvare.

(3) V súvislosti s prechodom kompetencie podľa odseku 1 prechádzajú od 1. januára 2024 práva a povinnosti vyplývajúce zo štátnozamestnaneckých vzťahov, z pracovnoprávnych vzťahov a iných právnych vzťahov zamestnancov zabezpečujúcich výkon tejto kompetencie, ako aj práva a povinnosti z iných právnych vzťahov z Ministerstva dopravy Slovenskej republiky na Ministerstvo cestovného ruchu a športu Slovenskej republiky. Majetok štátu, ktorý bol do 31. decembra 2023 v správe Ministerstva dopravy Slovenskej republiky a ktorý slúži na zabezpečenie výkonu kompetencie v oblasti podľa odseku 1, prechádza od 1. januára 2024 do správy Ministerstva cestovného ruchu a športu Slovenskej republiky. Podrobnosti o prechode týchto práv a povinností a o prechode správy majetku štátu sa upravia dohodou medzi Ministerstvom dopravy Slovenskej republiky a Ministerstvom cestovného ruchu a športu Slovenskej republiky, v ktorej sa vymedzí najmä druh a rozsah preberaného majetku, práv a povinností.

§ 40ao

(1) Pôsobnosť Ministerstva školstva, vedy, výskumu a športu Slovenskej republiky v oblasti športu podľa doterajších všeobecne záväzných právnych predpisov prechádza na Ministerstvo cestovného ruchu a športu Slovenskej republiky.

(2) Ak sa v doterajších právnych predpisoch používa pre oblasť podľa odseku 1 pojem „Ministerstvo školstva, vedy, výskumu a športu Slovenskej republiky“ vo všetkých gramatických tvaroch, rozumie sa tým „Ministerstvo cestovného ruchu a športu Slovenskej republiky“ v príslušnom gramatickom tvare. Ak sa v doterajších právnych predpisoch používa pre oblasť podľa odseku 1 pojem „minister školstva, vedy, výskumu a športu Slovenskej republiky“ vo všetkých gramatických tvaroch, rozumie sa tým „minister cestovného ruchu a športu Slovenskej republiky“ v príslušnom gramatickom tvare. Ak sa v doterajších právnych predpisoch používa pojem „Ministerstvo školstva, vedy, výskumu a športu Slovenskej republiky“ vo všetkých gramatických tvaroch, rozumie sa tým okrem oblasti podľa odseku 1 „Ministerstvo školstva, vedy a výskumu Slovenskej republiky“ v príslušnom gramatickom tvare.

(3) V súvislosti s prechodom kompetencie podľa odseku 1 prechádzajú od 1. januára 2024 práva a povinnosti vyplývajúce zo štátnozamestnaneckých vzťahov, z pracovnoprávnych vzťahov a iných právnych vzťahov zamestnancov zabezpečujúcich výkon tejto kompetencie, ako aj práva a povinnosti z iných právnych vzťahov z Ministerstva školstva, vedy, výskumu a športu Slovenskej republiky na Ministerstvo cestovného ruchu a športu Slovenskej republiky. Majetok štátu, ktorý bol do 31. decembra 2023 v správe Ministerstva školstva, vedy, výskumu a športu Slovenskej republiky a ktorý slúži na zabezpečenie výkonu kompetencie v oblasti podľa odseku 1, prechádza od 1. januára 2024 do správy Ministerstva cestovného ruchu a športu Slovenskej republiky. Podrobnosti o prechode týchto práv a povinností a o prechode správy majetku štátu sa upravia dohodou medzi Ministerstvom školstva, vedy a výskumu Slovenskej republiky a Ministerstvom cestovného ruchu a športu Slovenskej republiky, v ktorej sa vymedzí najmä druh a rozsah preberaného majetku, práv a povinností.“.

**Čl. II**

Zákon č. 91/2010 Z. z. o podpore cestovného ruchu v znení zákona č. 556/2010 Z. z., zákona č. 386/2011 Z. z., zákona č. 352/2013 Z. z., zákona č. 415/2013 Z. z., zákona č. 125/2016 Z. z., zákona č. 347/2018 Z. z., zákona č. 221/2019 Z. z., zákona č. 399/2019 Z. z., zákona č. 90/2020 Z. z., zákona č. 342/2020 Z. z., zákona č. 501/2021 Z. z., zákona č. 92/2022 a zákona č 490/2022 Z. z. sa mení a dopĺňa takto:

1. V § 2 písm. g) sa slová „Ministerstvu dopravy a výstavby Slovenskej republiky“ nahrádzajú slovami „Ministerstvu cestovného ruchu a športu Slovenskej republiky“.
2. V § 4 písm. g) sa slová „vedy, výskumu a športu“ nahrádzajú slovami „vedy a výskumu“.
3. Za § 31f sa vkladá § 31g, ktorý vrátane nadpisu znie:

„§ 31g

**Prechodné ustanovenia k právnej úprave účinnej od 1. januára 2024**

(1) Konania podľa tohto zákona začaté a právoplatne neskončené do 31. decembra 2023 sa dokončia podľa predpisov účinných do 31. decembra 2022.

(2) Konania o registrácii podľa tohto zákona začaté a právoplatne neskončené do 31. decembra 2023, vykoná Ministerstvo cestovného ruchu a športu Slovenskej republiky.“.

**Čl. III**

Zákon č. 440/2015 Z. z. o športe a o zmene a doplnení niektorých zákonov v znení zákona č. 354/2016 Z. z., zákona č. 335/2017 Z. z., zákona č. 177/2018 Z. z., zákona č. 221/2019 Z. z., zákona č. 310/2019 Z. z., zákona č. 6/2020 Z. z., zákona č. 148/2020 Z. z., zákona č. 323/2020 Z. z., zákona č. 351/2020 Z. z., zákona č. 215/2021 Z. z., zákona č. 271/2021 Z. z., zákona č. 305/2021 Z. z. a zákona č. 177/2022 Z. z. sa mení a dopĺňa takto:

1. Slová „ministerstvo školstva“ vo všetkých tvaroch sa v celom texte zákona okrem § 3 písm. c) prvého bodu, § 104 ods. 1, § 105, § 106b ods. 1 a § 106c nahrádzajú slovami „ministerstvo cestovného ruchu a športu“ v príslušnom tvare.
2. Slová „minister školstva“ vo všetkých tvaroch sa v celom texte zákona okrem § 56 ods. 1 nahrádzajú slovami „minister cestovného ruchu a športu“ v príslušnom tvare.
3. V § 3 písm. c) prvom bode sa slová „Ministerstva školstva, vedy, výskumu a športu Slovenskej republiky (ďalej len „ministerstvo školstva“)“ nahrádzajú slovami „Ministerstva cestovného ruchu a športu Slovenskej republiky (ďalej len „ministerstvo cestovného ruchu a športu“)“.
4. V § 56 ods. 1 sa slová „školstva, vedy, výskumu a športu Slovenskej republiky (ďalej len „minister školstva“)“ nahrádzajú slovami „cestovného ruchu a športu Slovenskej republiky (ďalej len „minister cestovného ruchu a športu“)“.
5. Za § 106g sa vkladá § 106h, ktorý vrátane nadpisu znie:

„§ 106h

Prechodné ustanovenia k úpravám účinným od 1. januára 2024

(1) Tento zákon platí aj na konania podľa tohto zákona začaté a právoplatne neskončené do 31. decembra 2023.

(2) Žiadosti podľa tohto zákona, ktoré boli podané do 31. decembra 2023, vybaví ministerstvo cestovného ruchu a športu.

(3) Finančnú kontrolu hospodárenia s verejnými prostriedkami poskytnutými podľa tohto zákona do 31. decembra 2023 a kontrolu dodržania podmienok zo zmluvných vzťahov podľa tohto zákona vykoná ministerstvo cestovného ruchu a športu.“.

**Čl. IV**

Zákon č. 151/2019 Z. z. o poskytovaní dotácií na podporu rozvoja cyklistickej dopravy a cykloturistiky sa mení a dopĺňa takto:

1. § 1 vrátane nadpisu znie:

„§ 1

**Predmet úpravy**

Tento zákon upravuje účel, podmienky, rozsah, spôsob a kontrolu poskytovania dotácií1) na podporu rozvoja cyklistickej dopravy z rozpočtovej kapitoly Ministerstva dopravy Slovenskej republiky (ďalej len „ministerstvo dopravy“) a cykloturistiky z rozpočtovej kapitoly Ministerstva cestovného ruchu a športu Slovenskej republiky (ďalej len „ministerstvo cestovného ruchu a športu“).“.

1. V § 3 úvodnej vete sa za slová „Ministerstvo dopravy“ vkladajú slová „a ministerstvo cestovného ruchu a športu“, slovo „môže“ sa nahrádza slovom „môžu“ a za slová „ministerstva dopravy“ sa vkladajú slová „a rozpočtovej kapitoly ministerstva cestovného ruchu a športu“.
2. V § 5 ods. 1 druhej vete sa za slová „webovom sídle ministerstva dopravy“ vkladajú slová „a webovom sídle ministerstva cestovného ruchu a športu“ a slová „určí ministerstvo dopravy“ sa nahrádzajú slovami „určia ministerstvo dopravy a ministerstvo cestovného ruchu a športu“.
3. V § 5 ods. 2 prvá veta znie: „Ministerstvo dopravy a ministerstvo cestovného ruchu a športu v príslušnom kalendárnom roku zverejňujú výzvy v závislosti od výšky schválených rozpočtov ministerstva dopravy a ministerstva cestovného ruchu a športu na dotácie podľa ich účelu, najneskôr však do 30. septembra príslušného rozpočtového roka.“
4. V § 5 ods. 3 písm. g) sa za slová „ministerstvom dopravy“ vkladajú slová „alebo ministerstvom cestovného ruchu a športu“.
5. V § 5 ods. 6 sa za slová „ministerstva dopravy“ vkladajú slova „alebo ministerstva cestovného ruchu a športu“ a za slová „ministerstvu dopravy“ sa vkladajú slova „alebo ministerstvu cestovného ruchu a športu“.
6. V § 6 odsek 1 znie:

„(1) Vyhodnocovanie žiadostí vykonávajú komisie, z ktorých jednu zriaďuje minister dopravy Slovenskej republiky (ďalej len „minister dopravy“) príslušnú pre ministerstvo dopravy a jednu zriaďuje minister cestovného ruchu a športu Slovenskej republiky (ďalej len „minister cestovného ruchu a športu“) príslušnú pre ministerstvo cestovného ruchu a športu.“.

1. V § 6 ods. 2 prvá veta znie: „Komisia má najmenej piatich členov, ktorých vymenúva a odvoláva príslušný minister.“.
2. V § 6 ods. 4 sa slová „ministerstvo dopravy“ nahrádzajú slovami „príslušné ministerstvo dopravy a príslušné ministerstvo cestovného ruchu a športu“.
3. V § 6 odsek 5 znie:

„(5) Ministerstvo dopravy a ministerstvo cestovného ruchu a športu poskytnú dotáciu žiadateľovi v príslušnom rozpočtovom roku na základe návrhu príslušnej komisie, ktorý predloží komisia na schválenie príslušnému ministrovi dopravy alebo ministrovi cestovného ruchu a športu.“.

1. V § 7 ods. 1 sa slovo „poskytne“ nahrádza slovami „a ministerstvo cestovného ruchu a športu poskytnú“ a slová „ministerstvom dopravy“ sa nahrádzajú slovami „príslušným ministerstvom“.
2. V § 8 ods. 1 úvodnej vete sa za slová „Ministerstvo dopravy“ vkladajú slová „a ministerstvo cestovného ruchu a športu“ a slovo „zverejňuje“ sa nahrádza slovom „zverejňujú“.
3. V § 8 ods. 1 písm. b) treťom bode sa slovo „môže“ nahrádza slovom „môžu“ a za slová „ministerstvo dopravy“ sa vkladajú slova „a ministerstvo cestovného ruchu a športu“.
4. V § 9 ods. 1 sa slová „Ministerstvo dopravy“ nahrádzajú slovami „Príslušné ministerstvo“.

**Čl. V**

Tento zákon nadobúda účinnosť 1. januára 2024.